

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

 **Jedinstveni upravni odjel**

KLASA: 112-02/25-01/01

URBROJ.: 238-22-3-25-1

Pokupsko, 28. svibnja 2025. godine

Pročelnica Jedinstvenog Upravnog odjela Općine Pokupsko, temeljem odredbe članka 17. i 19. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/8, 61/11, 04/18 i 112/19) raspisuje

**J A V N I N A T J E Č A J**

 za prijam u službu u Jedinstveni upravni odjel Općine Pokupsko, na radno mjesto:

1. **Referent – komunalni redar** - 1 izvršitelj / izvršiteljica na neodređeno vrijeme, puno radno vrijeme (8 sata dnevno), uz obvezni probni rad u trajanju od tri mjeseca;

Posebni uvjeti:

* najmanje gimnazijsko srednjoškolsko obrazovanje ili četverogodišnje strukovno srednjoškolsko obrazovanje,
* 1 godina radnog iskustva na odgovarajućim poslovima,
* položen državni stručni ispit,
* vozačka dozvola B kategorije.

Osim navedenih posebnih uvjeta, kandidati / kandidatkinje moraju ispunjavati i opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi (punoljetnost, hrvatsko državljanstvo, zdravstvena sposobnost za obavljanje poslova radnog mjesta na koje se osoba prima), a za njihov prijam u službu ne smiju postojati zapreke iz članka 15. i 16. istog Zakona.

Natjecati se mogu i osobe koje nemaju položen državni stručni ispit uz obvezu da ga polože u roku godine dana od dana prijma u službu.

Radni odnos se zasniva uz obvezni probni rad od tri mjeseca.

Na natječaj se mogu ravnopravno javiti kandidati oba spola.

Za kandidate / kandidatkinje prijavljene na natječaj koji ispunjavaju formalne uvjete natječaja, provesti će se prethodna provjera znanja i sposobnosti putem pisanog testiranja i intervjua.

Ako pozvani kandidat / kandidatkinja ne pristupi testiranju i/ili intervjuu, smatrati će se da je povukao / povukla prijavu na natječaj.

Na web stranici Općine Pokupsko: [www.pokupsko.hr](http://www.pokupsko.hr), objaviti će se opis poslova i podaci o plaći radnog mjesta koje se popunjava, način i vrijeme obavljanja prethodne provjere znanja i sposobnosti kandidata / kandidatkinja, područje provjere te pravni i drugi izvori za pripremanje kandidata / kandidatkinja za tu provjeru.

Na istoj web stranici te na oglasnoj ploči Jedinstvenog upravnog odjela Općine Pokupsko na adresi Trg Pavla Štoosa 15, Pokupsko, objaviti će se vrijeme održavanja prethodne provjere znanja i sposobnosti kandidata / kandidatkinja, najmanje 5 dana prije održavanja provjere.

Uz pisanu prijavu s naznakom za koje radno mjesto se podnosi prijava, svi kandidati dužni su priložiti u neovjerenom presliku:

* životopis
* dokaz o hrvatskom državljanstvu (važeća osobna iskaznica, vojna iskaznica ili putovnica, odnosno ukoliko kandidat ne posjeduje niti jednu od navedenih isprava svoju pripadnost hrvatskom državljanstvu može dokazati domovnicom)
* dokaz o stručnoj spremi (diploma)
* dokaz o ukupnom radnom iskustvu i radnom iskustvu na odgovarajućim poslovima: elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje
* uvjerenje o nekažnjavanju, ne starije od 6 mjeseci
* svjedodžbu o položenome državnom stručnom ispitu
* vlastoručno potpisanu izjavu o nepostojanju zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/8, 61/11, 04/18 i 112/19).

Po obavijesti o izboru, a prije donošenja rješenja o prijmu, izabrani kandidat dostavlja traženu dokumentaciju u izvorniku ili ovjerenom presliku.

Uvjerenje o zdravstvenoj sposobnosti za obavljanje poslova radnog mjesta na koje se osoba prima dostavlja izabrani kandidat po obavijesti o izboru, a prije donošenja rješenja o prijmu.

Kandidat koji ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Uz prijavu na natječaj dužan je priložiti sve dokaze o ispunjavanju traženih uvjeta kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, te dokaz da je nezaposlen/a.

Pisane prijave na natječaj, vlastoručno potpisane od strane podnositelja prijave, s navedenom kontakt adresom i telefonskim brojem, te s dokazima o ispunjavanju uvjeta, podnose se u roku od 8 dana od dana objave natječaja, preporučeno putem pošte ili osobno na adresu:

**Općina Pokupsko**

**Trg Pavla Štoosa 15, Pokupsko**

**10414 Pokupsko**

**s naznakom „Ne otvaraj – za Javni natječaj – Jedinstveni upravni odjel Općine Pokupsko – Referent – komunalni redar“**

Osoba koja ne podnose pravodobnu i/ili urednu prijavu ili za koju se utvrdi da ne ispunjava formalne uvjete iz natječaja, neće se smatrati kandidatom / kandidatkinjom prijavljenim na javni natječaj. Urednom prijavom smatra se prijava koja sadrži sve podatke i priloge navedene u natječaju.

O rezultatima natječaja kandidati / kandidatkinje biti će obaviješteni u zakonskom roku.

Ovlaštena za obavljanje poslova Pročelnice

 Andrea Batinjan, mag.nov.